แนะให้ ผอ.โรงเรียนยื่นบัญชีทรัพย์สิน
สมพงษ์ เชื่อแป๊ะเจี๊ยะยังอยู่ ผิดหวัง กพฐ.ไม่โละเงื่อนไขพิเศษทั้งหมด,ตามที่คณะกรรมการการศึกษาขั้นพื้นฐาน (กพฐ.) มีมติแก้เกณฑ์รับนักเรียนปี 62 ในสังกัดสำนักงานคณะกรรมการการศึกษาขั้นพื้นฐาน (สพฐ.) โดยยกเลิกเงื่อนไขพิเศษเด็กฝากผู้มีอุปการคุณ โควตาของโรงเรียนคู่สัญญา และคะแนนสอบเท่ากันลำดับสุดท้าย สนองมาตรการล้างแป๊ะเจี๊ยะ ส่วนผู้บริจาคที่ดินสร้างโรงเรียนเด็กยากจน และลูกครูยังต้องคงไว้นั้น ศ.ดร.สมพงษ์ จิตระดับ อาจารย์คณะครุศาสตร์ จุฬาลงกรณ์มหาวิทยาลัย กล่าวว่า รู้สึกผิดหวังเล็กน้อย เพราะหากจะแก้ไขปัญหาแป๊ะเจี๊ยะจะต้องยกเลิกเงื่อนไขพิเศษทั้ง 7 ข้อ แต่ก็เข้าใจดีว่าโรงเรียนต้องดูแลชุมชนและผู้ปกครอง ซึ่งทำให้คาดการณ์ได้ว่าปัญหาแป๊ะเจี๊ยะจะยังอยู่ในวังวนเดิม แม้ว่าจะมีนโยบายลงมาแล้วแต่หากฝ่ายปฏิบัติไม่ทำตามก็คงหมดหวังกับการปฏิรูปการศึกษา เพราะเรื่องเท่านี้ยังทำไม่ได้ เราก็ไม่สามารถปฏิรูปการศึกษาได้สำเร็จ,จุดอ่อนที่สุดของปัญหาการรับนักเรียนอยู่ที่ผู้บริหารโรงเรียน ซึ่งมีตัวอย่างให้เห็นแล้วว่ามีผู้บริหารโรงเรียนบางแห่งเรียกรับเงินจากการรับนักเรียนจริง ผมขอเสนอให้ผู้อำนวยการโรงเรียนต้องยื่นบัญชีทรัพย์สิน ศ.ดร.สมพงษ์กล่าวและว่า ขณะเดียวกัน สพฐ.และกระทรวงศึกษาธิการ จะต้องเร่งยกระดับคุณภาพโรงเรียนขนาดเล็กและขนาดกลาง ให้มีคุณภาพเท่าเทียมกัน ยกเลิกการกำหนดค่าใช้จ่ายรายหัวเท่ากันหมดทั่วประเทศ ให้ครูเก่งๆสอนในโรงเรียนขนาดเล็กและกลาง สนับสนุนอุปกรณ์การเรียนการสอน ร.ร.ขนาดเล็กและกลาง เพราะตราบใดที่เราไม่สามารถทำให้โรงเรียนมีคุณภาพใกล้เคียงกันหรือเท่ากัน ก็ไม่สามารถแก้ปัญหาแป๊ะเจี๊ยะได้ นอกจากนี้ ควรกระจายอำนาจให้สถานศึกษา ตัดสินใจกำหนดแนวทางการรับนักเรียนที่ชัดเจน และรับผิดชอบต่อการรับเด็ก ไม่ควรใช้เกณฑ์เดียวเหมือนกันทั้งประเทศ,ขณะที่ ดร.วิสิทธิ์ ใจเถิง ผอ.โรงเรียนบดินทรเดชา (สิงห์ สิงหเสนี) กล่าวถึงการตรวจสอบคุณสมบัตินักเรียนในเขตพื้นที่บริการที่ต้องอยู่อาศัยจริงไม่ใช่แค่มีชื่อในทะเบียน หากตรวจพบภายหลังนักเรียนต้องถูกลงโทษให้ออกจากโรงเรียนและผู้ปกครองมีโทษทางอาญา ซึ่งอาจจะก่อให้เกิดความวุ่นวายว่า ร.ร.บดินทรเดชาฯและโรงเรียนใหญ่ๆมักจะมีปัญหาการมาอาศัยชื่อในทะเบียน ซึ่งที่ผ่านมาหากคุณสมบัติครบก็สามารถที่จะเข้าเรียนได้ แต่เมื่อมีการกำหนดเกณฑ์ดังกล่าวว่าต้องอยู่อาศัยจริงทางโรงเรียนก็มีการตรวจสอบอย่างเข้มงวด ซึ่งโรงเรียนก็พร้อมที่จะดำเนินการตามที่มีการประกาศนโยบายและแนวปฏิบัติการรับนักเรียน.
ตามที่คณะกรรมการการศึกษาขั้นพื้นฐาน (กพฐ.) มีมติแก้เกณฑ์รับนักเรียนปี 62 ในสังกัดสำนักงานคณะกรรมการการศึกษาขั้นพื้นฐาน (สพฐ.) โดยยกเลิกเงื่อนไขพิเศษเด็กฝากผู้มีอุปการคุณ
กพฐ.,รับนักเรียน,ยกเลิกเงื่อนไขพิเศษ,บัญชีทรัพย์สิน,แป๊ะเจี๊ยะ,การศึกษา